**Mama Weed** (ransk. *La Daronne*) on vuonna 2020 ensi-iltansa saanut Jean-Paul Salomén ohjaama ranskalainen rikoskomediaelokuva, jonka pääosissa ovat Isabelle Huppert ja Hippolyte Girardot. Elokuva perustuu Hannelore Cayren vuonna 2017 ilmestyneeseen samannimiseen palkittuun romaaniin, jonka pohjalta Cayre itse ja Salomé sovittivat elokuvan käsikirjoituksen. He olivat ehdolla parhaan sovitetun käsikirjoituksen Césarin saajaksi vuoden 2021 gaalassa.

Juoni
-----

Kun alipalkattu poliisin tulkki Patience Portefeux (Isabelle Huppert) huomaa takavarikon yhteydessä, että yksi osallisista on hänen lähipiiriään, hän tekee kohtalokkaan päätöksen. Hän onnistuu takavarikoimaan jättimäisen hasiserän, jonka sekä poliisi että alamaailma haluavat, ja kenttäkokemuksellaan ja poliisin resursseilla hän aloittaa oman rikollisen toimintansa ja vaihtaa huumediilerin uraan.

Näyttelijät
-----------

|  |  |  |
| --- | --- | --- |
|  Isabelle Huppert  | … |  Patience Portefeux
  |
|  Hippolyte Girardot  | … |  Philippe
  |
|  Farida Ouchani  | … |  Khadidja
  |
|  Liliane Rovère  | … |  Patiencen äiti
  |
|  Rachid Guellaz  | … |  Scotch
  |
|  Mourad Boudaoud  | … |  Chocapic
  |
|  Jade Nadja Nguyen  | … |  Colette Fo
  |
|  Iris Bry  | … |  Hortense Portefeux
  |
|  Rebecca Marder  | … |  Gabrielle Portefeux
  |
|  Abbes Zahmani  | … |  Mohamed
  |
|  Yann Sundberg  | … |  Fredo
  |
|  Salah Maouassa  | … |  Reda
  |
|  Yasin Houicha  | … |  Afid
  |

Tuotanto
--------

### Kuvaukset

*Mama Weedin* kuvaukset alkoivat 5. marraskuuta 2018 ja päättyivät 8. tammikuuta 2019. Suurin osa elokuvan ulkokohtauksista kuvattiin Pariisissa.

Isabelle Huppert ei rooliaan varten opiskellut arabian kieltä vaan opetteli foneettisesti vuorosanansa ulkoa tavu tavulta ja intonaatio intonaatiolta. Kuvausten ajan häntä avusti kielivalmentaja.

Ensi-ilta
---------

*Mama Weed* sai maailmanensi-iltansa 16. tammikuuta 2020 Alpe d’Huezin talviurheilukeskuksen kansainvälisillä komediaelokuvajuhlilla Huezissa Ranskassa, missä se kilpaili elokuvajuhlien pääkilpailussa. Elokuvan oli alun perin tarkoitus saada teatteriensi-iltansa Ranskassa 25. maaliskuuta 2020, mutta koronaviruspandemian vuoksi sen julkaisuajankohtaa jouduttiin siirtämään. Vajaa puoli vuotta myöhemmin *Mama Weed* julkaistiin elokuvateattereissa Ranskassa 9. syyskuuta 2020.

Suomessa elokuva ei saanut teatteriensi-iltaa ja -levitystä, mutta se on julkaistu VOD:ina nimellä *Mama Weed* suoraan internetiin, missä se on saatavilla sekä myynti- että vuokraversiona.

Vastaanotto
-----------

*Mama Weed* on saanut elokuvakriitikoilta lähinnä myönteisiä arvioita. Rotten Tomatoes -sivuston mukaan 79 prosenttia kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 39 arviointiin, joista 31 ovat "tuoreita" ja 8 "mätiä". Alle 50 käyttäjästä 62 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan yhdeksän arvostelun perusteella elokuva on saanut 58 pistettä sadasta mahdollisesta. Metacriticin kuusi käyttäjää on antanut elokuvalle keskiarvon 6,0/10. Sanomalehti *Le Figaro* antoi elokuvalle neljä tähteä viidestä.

*Mama Weed* keräsi Ranskassa teatterilevityksensä aikana lähes puoli miljoonaa katsojaa ja tuotti 3,4 miljoonaa dollaria. Maailmanlaajuisesti elokuva tuotti 5,4 miljoonan dollarin lipputulot.

Lähteet
-------

1. 1 2  La Daronne : dossier de presse (PDF) *UniFrance*. Viitattu 19.11.2022. (ranskaksi)
2. 1 2  LA DARONNE *JP’s Box-Office*. Viitattu 19.11.2022. (ranskaksi)
3. 1 2  Mama Weed (2020) *Box Office Mojo*. IMDb.com, Inc. Viitattu 19.11.2022. (englanniksi)
4. 1 2 3 4  LA DARONNE *AlloCiné*. Viitattu 19.11.2022. (ranskaksi)
5. ↑  La Daronne *Académie des César*. Académie des arts et techniques du cinéma.  Arkistoitu 19.11.2022. Viitattu 19.11.2022. (ranskaksi)
6. 1 2  LA DARONNE : L’EHPAD COMME DANS LA VRAIE VIE *EHPA*.  14.2.2019. EHPA – Conseil Presse Formation. Viitattu 19.11.2022. (ranskaksi)
7. 1 2  Mama Weed *SF Anytime*. SF Anytime AB. Viitattu 19.11.2022. (suomeksi)
8. 1 2  Mama Weed *Viaplay*. Viaplay Group Sweden AB. Viitattu 19.11.2022. (suomeksi)
9. 1 2  Mama Weed *Blockbuster*. Blockbuster A/S.  Arkistoitu 19.11.2022. Viitattu 19.11.2022. (suomeksi)
10. ↑  La Daronne (2018) Jean-Paul Salomé *Ciné-Ressources*. Cinémathèque française. Viitattu 19.11.2022. (ranskaksi)
11. ↑  K. Sarah: Isabelle Huppert : Dealeuse de drogue inattendue dans "La Daronne" *Purepeople*.  2.9.2020. Viitattu 19.11.2022. (ranskaksi)
12. ↑  Pascal: SORTIE REPORTÉE POUR LES FILMS LA DARONNE ET PINOCCHIO *LeBlogTVNews*.  6.3.2020. Viitattu 19.11.2022. (ranskaksi)
13. ↑  MAMA WEED *Rotten Tomatoes*. Fandango. Viitattu 19.11.2022. (englanniksi)
14. ↑  Mama Weed 2021 *Metacritic*. CBS Interactive Inc. Viitattu 19.11.2022. (englanniksi)

Aiheesta muualla
----------------

* *Mama Weedin* traileri suomenkielisellä tekstityksellä SF Anytimessa
* *Mama Weed* AlloCinéssä (ranskaksi)
* *Mama Weed* Rotten Tomatoes -sivustolla (englanniksi)
* *Mama Weed* Metacriticissä (englanniksi)